b'\n_START_ARTICLE_\nWado-ryu\n_START_PARAGRAPH_\nWado-ryu er en stilart innen karate som ble grunnlagt av Hironori Ohtsuka i 1930-\xc3\xa5rene og betyr \xc2\xabfredens vei\xc2\xbb. Den er en av fire st\xc3\xb8rre stilarter innen karate._NEWLINE_Ohtsuka var mester i Ju-Jutsu da han begynte \xc3\xa5 trene karate for Gichin Funakoshi, og Wado Ryu ble en blanding av den Ju-Jutsuen han kunne fra f\xc3\xb8r og karate fra Okinawa. For sin utvikling av stilarten Wado-ryu ble stormester Hironori Othsuka tildelt tittelen Mejin av den japanske keiser, som den eneste innen kampsportkunsten som er blitt be\xc3\xa6ret med denne tittelen. Wado Ryu kjennetegnes av hurtige teknikker og spesielle kroppsforflytninger (\xc2\xabTaisabaki\xc2\xbb)._NEWLINE_B\xc3\xa5de i Norge og internasjonalt er det flere organisasjoner som underviser Wado Ryu Karate. Wado-Ryu Norge (WRN) best\xc3\xa5r i dag av 13 klubber som ligger spredt rundt i landet, og som samles ved flere anledninger gjennom \xc3\xa5ret. Det mest sentrale arrangementet er sommerleiren, som strekker seg over en hel uke og med Sensei M. Shiomitsu som instrukt\xc3\xb8r, men ogs\xc3\xa5 weekendtreninger p\xc3\xa5 Gol, samt Wado Cup og juletrening med Sensei M. Shiomitsu er popul\xc3\xa6rt blant medlemmene._NEWLINE_Den andre store Wado-Ryu-organisasjonen i Norge er WIKF Norge som best\xc3\xa5r av 13 klubber p\xc3\xa5 vestlandet, \xc3\xb8stlandet, Tr\xc3\xb8ndelag og i Nordland. WIKF Norge ble grunnlagt av sensei Mihajlo Misic (7. dan) og blir i dag ledet av sensei Cato Bruar\xc3\xb8y (7. dan). WIKF Norge tilbyr 10-15 felles treningssamlinger i \xc3\xa5ret fordelt p\xc3\xa5 alle landsdeler organisasjonen har klubber. Alle medlemmer tilbys ogs\xc3\xa5 treningsleirer over hele verden, der sommersamlingen i Spania og helgesamlingene i London er mest popul\xc3\xa6re blant de norske ut\xc3\xb8verne._NEWLINE_WIKF \xe2\x80\x93 Wado International Karate-Do Federation eller Wado Kokusai Karate-Do Remni ble grunnlagt i 1991 av sensei Tatsuo Suzuki (8. dan) som trente under Ohtsuka. Det er den st\xc3\xb8rste organisasjonen Utenfor Japan. Sensei Suzuki ble f\xc3\xb8dt i 1928 og var den som innf\xc3\xb8rte Wado Ryu karate til Europa. Han har v\xc3\xa6rt mange ganger i Norge for \xc3\xa5 instruere._NEWLINE_Wado Kai er den tredje store internasjonale organisasjonen. I Norge er Skedsmo Karateklubb og S\xc3\xb8rum Karateklubb medlem av Wado Kai._NEWLINE_Wado Kai og WIKF har nesten identisk graderingspensum, mens det er st\xc3\xb8rre forskjeller mellom Wado Ryu og de to andre organisasjonene. Det er mindre forskjeller i utf\xc3\xb8relsen av kata i alle de tre organisasjonene.'